钦定古今图书集成/明伦汇编/闺媛典/第345卷 > 《赵女河激歌》周女娟
## 钦定古今图书集成/明伦汇编/闺媛典/第345卷 > 《赵女河激歌》周女娟

《列女传》曰：女娟者，赵河津吏之女也。简子南击楚，津吏醉卧，不能渡，简子怒，欲杀之，娟惧，持楫走前曰：“愿以微躯，易父之死。” 简子遂释不诛。将渡，用楫者少一人，娟攘拳操楫而请简子，遂与渡。中流为简子发《河激》之歌，简子归，纳为夫人。

升彼河兮面观清，水扬波兮杳冥冥。祷求福兮醉不
醒，诛将加兮妾心惊。罚既释兮渎乃清。妾持楫兮操
其维。蛟龙助兮主将归，《呼来櫂》兮行勿疑。